Държавен вестник, бр. 105, 2013 г., стр. 23

БРОЙ  105	
Д Ъ Р Ж А В Е Н  В Е С Т Н И К 	
СТР.  23  
този на лицата, упражнили правото си на глас 
(таблица 1, представляваща неразделна част 
от заключението).
Според заключението по втората поставена 
задача е констатирано, че броят на гласували-
те лица в Турция по избирателни списъци е 
65 241, а според протоколите на СИК е 66 186 
(разлика от 975) – в таблица 2 са отразени 
бройките по отделните секции. Констатирано 
е, че в преобладаващия брой случаи няма съ-
ществена разлика между бройките по списъци 
и протоколи, като единици са секциите, в 
които тези разлики са десет или повече гласа. 
В съдебно заседание вещите лица правят уточ-
нението, че тези разлики освен пренебрежими 
относно изборния резултат, са резултат и на 
неволни неточности, допуснати от СИК при 
отразяване на гласувалите – задраскани двойно 
гласували или грешно отразени, при което са 
броени тези в лявата колона по протокола, 
без да се забележи, че те са били заличени 
като избиратели. 
По третата задача след проверка на избира-
телните списъци експертизата е констатирала, 
че в графите „ЕГН“ и „документ за самолич-
ност“ в основната част от случаите данните 
са коректно отразени. Случаите, когато тази 
информация липсва, са отразени по секции 
и бройки в приложената таблица 3, като в 
някои от протоколите в графа „забележка“ е 
отразявано, че лицето гласува със задграни-
чен паспорт поради масовото легитимиране 
на избирателите с лични карти с оглед на 
по-дългия срок на валидност на последните в 
сравнение със срока за валидност на паспор-
тите. Според заключението на експертизата 
липсата на коректни данни за ЕГН и документ 
за самоличност в проверените списъци за 83 
от всички 86 секции няма масов характер и е 
по-скоро изключение, като само в останалите 
три секции – 122, 160 и 173, личните данни не 
са попълнени за почти всички избиратели. В 
съдебно заседание относно последната конста-
тация вещите лица са направили уточнение-
то, че в съвсем малко случаи – около 50-60, 
липсват и двата идентифициращи участието на 
избирателя реквизита, които са пренебрежимо 
малко спрямо общия брой на гласувалите в 
изборите, поради което според тях не може да 
се отрази на изборния резултат. 
По четвъртата задача проверката на екс-
пертизата установи, че в 24 секции броят на 
гласувалите е по-голям от 935 избиратели, 
като в СИК № 155 той е 1629 лица. Общата 
бройка на гласувалите в посочените секции 
над числото 935 е 5699 избиратели. Тези данни 
са отразени в таблица 4. В тази връзка според 
вещите лица в секциите с гласували повече от 
935 лица е било възможно провеждането на 
изборите само ако комисията се е разделяла 
на групи и не е работила като цяло или е била 
нерегламентирано подпомагана от лица, които 
не са нейни членове.
По петата задача експертизата е отразила 
в таблица 5 разпределението на вота на из-
бирателите – действителни и недействителни 
гласове, както и обобщено разпределение на 
първите по политически партии и коалиции 
от партии, при което е констатирано, че броят 
на недействителните гласове в проверените 
86 секции незначително надвишава средния 
брой постигнат такъв брой при гласуването в 
България и в други страни.
По шестата задача експертизата е конста-
тирала, че няма случаи на липса на подписи 
върху страниците на допълнителните списъци 
в секциите в Република Турция, където под 
разделителната линия са дописвани явилите се 
в изборния ден избиратели. Тези допълнителни 
страници са били подписвани от председателя 
или друг упълномощен член на СИК.
В обобщение експертизата като цяло конста-
тира значително подобрение на качеството на 
работата на СИК на територията на Република 
Турция и почти пълна липса на нарушения и 
несъответствия с изключение на секциите, в 
които са гласували повече от 935 избиратели, 
и трите секции с протоколи с непълни лични 
данни на избирателите.
С оглед на изложеното искането, с което се 
оспорва законността на изборите, проведени на 
12 май 2013 г., във всички 86 изборни секции в 
Република Турция следва да се отхвърли като 
неоснователно.
Оплакването за незаконно откриване на 
СИК в Република Турция не се подкрепя от 
представените доказателства. Според тях от-
криването на СИК е станало въз основа на при-
етото от ЦИК специално Решение № 2169-НС 
от 16.03.2013 г., с което са определени усло-
вията, редът и организацията на гласуване 
на български граждани извън страната в 
парламентарните избори на 12 май 2013 г., и 
предоставената информация от МВнР за оп-
ределяне на населените места, в които ще се 
образуват избирателни секции в чужбина за 
това гласуване, в изпълнение на което е прието 
Решение № 2454-НС от 19.04.2013 г. на ЦИК. С 
това решение е посочено в кои населени места 
и какъв брой СИК във всяко от тях съобразно 
броя на подадените заявления за гласуване 
трябва да се открият извън страната, вкл. в 
Република Турция, като избирателните секции 
в тази страна са образувани в съответствие 
със законовите изисквания и решенията на 
ЦИК. Тези решения не са били обжалвани за 
допуснати нарушения на ИК относно образу-
ването на СИК, поради което оплакването в 
тази насока се явява неоснователно.
Относно оплакването за нарушения, отнася-
щи се до откриване на изборния ден и провеж-
дане на изборите в непълен състав на СИК, от 
експертизата и грамата на МВнР се установи, 
че изборният ден е протекъл в определените от 
ИК времеви граници – откриване и приключ-